
Nr. 22799 din 12.12.2023
RAPORT DE SPECIALITATE
la proiectul de hotărâre privind modificarea Hotărârii Consiliului Local Cornetu, județul Ilfov nr. 50/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Rasaritului şi str. Scolii, comuna Cornetu, judeţul Ilfov"

Avand in vedere Încheierea OCPI Ilfov – Biroul de Cadastru și Publicitate Imobiliară Buftea, precum și referatul ce însoțește această încheiere, 

Analizând proiectul de hotărâre de consiliu local inițiat, prin raportare la Hotărârea Consiliului Local Cornetu, județul Ilfov nr. 50/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Rasaritului şi str. Scolii, comuna Cornetu, judeţul Ilfov", 

Considerăm că aceasta trebuie modificată în sensul celor cuprinse în  Încheierea OCPI Ilfov – Biroul de Cadastru și Publicitate Imobiliară Buftea.

Astfel, suprafata terenului care necesita expropriere este de 2991 mp fata de 3052 mp. Suprafata de 61 mp nu va mai fi expropriata. 
Urmare diminuării suprafeței care va fi expropriată, suma necesara despagubirilor se modifica (diminuează) de la 518.120,59  lei la 507.164,87 lei. 
Tinand cont de cele prezentate, considerăm ca sunt indeplinite conditiile legale pentru aprobarea proiectului de hotărâre privind modificarea Hotărârii Consiliului Local Cornetu, județul Ilfov nr. 50/2023 privind aprobarea declanşării procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local "Amenajare bretea de legătură între str. Rasaritului şi str. Scolii, comuna Cornetu, judeţul Ilfov".
De asemenea, în speță sunt incidente prevederile din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, respectiv:  

Art. 58 alin. (1) - După intrarea în vigoare a unui act normativ, pe durata existenţei acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea.  

Art. 59. -  (1) Modificarea unui act normativ constă în schimbarea expresă a textului unora sau mai multor articole ori alineate ale acestuia şi în redarea lor într-o nouă formulare. 

(2) Pentru exprimarea normativă a intenţiei de modificare a unui act normativ se nominalizează expres textul vizat, cu toate elementele de identificare necesare, iar dispoziţia propriu-zisă se formulează utilizându-se sintagma "se modifică şi va avea următorul cuprins:", urmată de redarea noului text.  

(3) Procedeul de a se menţiona generic, în finalul unui act normativ, că un alt act normativ conex sau texte din acel act "se modifică corespunzător" trebuie evitat. De asemenea, nu se utilizează, pentru a exprima o modificare, redarea doar a unor fragmente ori sintagme dintr-un text. Modificarea trebuie să cuprindă în întregime textul vizat, cuprins în articol, alineat sau în elementul marcat al unei enumerări. 

Având în vedere cele anterior prezentate, considerăm necesar, oportun și legal proiectul de hotărâre a consiliului local inițiat.
Compartimentul achizitii publice si derulare contracte,
Referent Victorița MARINESCU
